text: Stort overskud i Frøs: Kunderne strømmer til banken
  23 januar 2015 kl. 12.15
  Frøs Herreds Sparekasse kan fredag levere et godt regnskab for 2014. Det viser et overskud på 23 mio. kroner før skat, og kunderne er vendt tilbage til banken.
  
  2014 regnskabet ser væsentligt bedre ud for den sydjyske bank end 2013 regnskabet. Her har man ændret et overskud på 300.000 kroner i 2013 til 23,4 mio. kroner i 2014.
  - Vi har fået 3600 nye kunder som sætter pris på at vi stadig har kassen åben, og at man kan komme ind i Frøs for at hæve penge, siger direktør i Frøs Herreds Sparekasse Kurt Jensen fredag til TV SYD.
  Samtidig er nedskrivningerne faldet fra 89,2 mio. kroner til 46,3 mio. kroner.
  Hør interviewet med Kurt Jensen i videoen herunder. (Varighed: 1 minut og 6 sekunder)
  